In Vain

In Vain er et ekstremmetalband fra Kristiansand, startet i 2003. 

Det er i hovedsak originalmedlem og gitarist Johnar Håland som skriver musikken, mens flere av bandmedlemmene bidrar på tekstene. Musikken beskrives som melodisk death metal med progressive elementer, der de benytter to vokalister på henholdsvis ekstrem- og klarvokal, samt innslag av blåsere og strykeinstrumenter. 

Bandet har turnert i Europa blant annet sammen med Solefald, Borknagar, Vreid og Keep of Kalessin. De har gjort en rekke konserter og festivaler i Norge, blant annet Inferno Metal Festival (2013, 2023), Tons of Rock (2018), Karmøygeddon (2018) og Spetakkelfestivalen (2025). 

 Historie 
Bandet ble opprinnelig startet som en trio i 2003, med Andreas Frigstad (vokal), Sindre Nedland (keyboard, bror til Lars i Solefald/ Borknagar) og Johnar Håland (gitar). I 2005 signerte de – som første band – med Indie Recordings, og satte da sammen et fullt band med Stig Reinhardtsen (trommer), Kristian Wikstøl (bass) og Kjetil Pedersen (gitar).

I 2007 slapp In Vain debutalbumet The Latter Rain med nærmere 20 gjestemusikere. Allerede her viste låtskriver Håland sin evne til å mikse musikalske sjangere for et progressivt og egenartet lydbilde.

Det tredje albumet, Ænigma (2013), ble produsert og mikset av Jens Bogren (Opeth, Katatonia, Soilwork), som siden har vært fast produsent for bandet.

I 2024 kom deres femte album, Solemn. Albumet var innspilt og ferdigmastret allerede i 2022, men bandet ønsket ikke å gi ut plata under pandemien. Etter utgivelsen forlot originalmedlem Frigstad bandet. Tekstene til fire av låtene på Solemn var skrevet av vokalist Sindre Nedland og var inspirert av hans den gang nylig gjennomgåtte kreftbehandling. Nedland fikk et tilbakefall høsten 2024, og døde i mars 2025.

Med de to originale vokalistene ute har Kjetil Alver Lund (Våde, Arkentype) fra høsten 2024 kommet med i bandet. Høsten 2025 annonserte In Vain avskjed med bassist Bøe, som ønsket å prioritere sitt andre band; Trollfest.

 Musikalsk stil 
Stilmessig kombinerer In Vain svartmetall, doom og innslag av blues med intrikate taktskifter som heller mot progressiv metal. Melodisk death metal har også blitt benyttet som merkelapp. – Progressiv dødmetall fra Kristiansand, kalles de, men det dekker så dårlig. (Siri Bjoner, Puls)Arrangementene er viktig for Håland, som skriver låtene i hodet i stedet for å basere seg på gitarriff og bygge låtene rundt disse, slik det ofte er vanlig. In Vain benytter seg av blåsere – spesifikt saksofon, men også andre instrumenter – på samtlige album.

Tekstene handler gjerne om temaer som personlig vekst, natur og filosofi, men bandet unngår religiøse og politiske budskap.

 Medlemmer 

 Nyeste lineup 
 Johnar Haaland – gitar, vokal (2003–)
 Tobias Øymo Solbakk – trommer (2018–)
 Kjetil Domaas Pedersen – gitar (2009–)
 Kjetil Alver Lund – vokal (2024–)

 Tidligere medlemmer, livemusikere 

 Andreas Frigstad – ekstremvokal (2003–2024)
 Sindre Nedland – klarvokal, piano, orgel (2003–2024) d. 2. mars 2025 
 Stig Reinhardtsen – trommer (2005–2018)
 Kristian Wikstøl – bass, ekstremvokal (2005–2013)
 Magnus Olav Tveiten – gitar (2005–2007)
 Ole Vistnes – bass (2005–2007)
 Alexander Bøe – bass, vokal (2013–2025)
 Sander Batuhan Tesdal – bass (2025)

 Gjestemusikere 

 Madeleine Ossum – bratsj, fiolin
 Ingeborg Skomedal Torvanger – cello
 Jon Henrik Rubach – saksofon
 Sigurd Drågen – trombone
 Pål Gunnar Fiksdal – trompet
 Davidavi Dolev – vokal

 Diskografi 
 2007: The Latter Rain (Indie Recordings)
 2010: Mantra (Indie Recordings)
 2013: Ænigma (Indie Recordings)
 2018: Currents (Indie Recordings)
 2024: Solemn (Indie Recordings)

 Referanser 

 Kilder 

 In Vain biography 

 Eksterne lenker 
 Encyclopaedia Metallum, In Vain
 Indie Recordings, In Vain
 Metal Norge, In Vain

Kategori:Death metal-band